Source: http://rovaniemi.cloudnc.fi/fi-FI/Toimielimet/Liikelaitoksen_johtokunta/Kokous_29112019/Suunnitteluasiantuntijan_toimen_lakkautt(86769)
Timestamp: 2020-01-20 18:08:28+00:00

Document:
Suunnitteluasiantuntijan toimen lakkauttaminen | Rovaniemi
Kokous 29.11.2019
Suunnitteluasiantuntijan toimen lakkauttaminen
Liikelaitoksen johtokunta, kokous 29.11.2019
§ 104 Suunnitteluasiantuntijan toimen lakkauttaminen
ROIDno-2019-3550
Kaupunginvaltuusto päätti 11.11.2019 hyväksyä organisaatiouudistuksen toteuttamisen 1.1.2020 alkaen. Uudistuksen tavoitteena on muun muassa johtamisjärjestelmän ja organisaation virtaviivaistaminen sekä selkeiden johtamiskokonaisuuksien muodostaminen. Organisaatiouudistus- ja talouden tasapainottamissuunnitelmia on käsitelty 5.8.-16.9.2019 käydyissä kuntien yhteistoimintalain 7 §:n mukaisissa yhteistoimintaneuvotteluissa. Kaupunginvaltuuston hyväksymään vuoden 2020 talousarvioon ei sisälly suunnitteluasiantuntijan toimen palkkamäärärahoja. Toimen lakkauttamisella saavutetaan noin 50 000 euron vuotuinen säästö.
Hallintosäännön 41 §:n mukaan “Valtuusto päättää kaupunginjohtajan viran perustamisesta ja lakkauttamisesta. Kaupunginhallitus päättää muiden kaupunginhallituksen alaisten virkojen sekä toimialajohtajan viran perustamisesta ja lakkauttamisesta, ellei tässä hallintosäännössä toisin määrätä. Lautakunnan / johtokunnan alaisen toimialan osalta viran perustamisesta ja lakkauttamisesta päättää lautakunta.” Kaupunginhallituksen antamassa soveltamisohjeessa tämän on todettu koskevan myös työsuhteita (Kh § 430/2017).
Työsopimuslain 9 luvun 3 §, 3. mom. mukaan “Jos työnantaja on lain säännöksen, sopimuksen tai muun häntä sitovan määräyksen mukaan velvollinen neuvottelemaan irtisanomisen perusteesta työntekijöiden tai heidän edustajiensa kanssa, työnantajalla ei ole 1 ja 2 momentissa tarkoitettua selvitysvelvollisuutta." (13.4.2007/450)
Edellä todetun perusteella liikelaitoksen johtokunta on toimivaltainen päättämään toimen lakkauttamisesta. Työnantajalla ei ole toimen lakkauttamisen osalta velvollisuutta työntekijän kuulemiseen, koska lakkauttamista on käsitelty yhteistoimintaneuvotteluissa. Työntekijän irtisanomisen sekä työnantajan asiaan liittyvien velvoitteiden täyttämisen osalta tilaliikelaitoksen johtaja tekee erillisen päätöksen.
Liikelaitoksen johtokunta lakkauttaa 1.1.2020 alkaen suunnitteluasiantuntijan toimen, perustuen kaupunginvaltuuston 11.11.2019 hyväksymiin vuoden 2020 talousarvioon ja organisaatiouudistukseen. Päätös laitetaan täytäntöön mahdollisesta muutoksenhausta huolimatta.
Leena Jääskeläisen eriävä mielipide: Katson, että Sirpa Lithovius hallitsee rakentamiseen liittyviä tiedostoja. Kun lyhyellä kahden kuukauden mittaisella irtisanomisajalla henkilön työsuhde loppuu, katson että menetetään runsaasti hiljaista tietoa, joka liittyy näihin tiedostojen hallintaan.
§ 102 Kokouksen laillisuus ja päätösvaltaisuus sekä työjärjestyksen hyväksyminen
§ 103 Pöytäkirjan tarkastus
§ 105 Sähköteknisen asiantuntijan toimen lakkauttaminen
§ 106 LISÄPYKÄLÄ: Hallinnollisen isännöitsijän toimen lakkauttaminen (lisäpykälä)

References: § 104
 § 430

§ 102

§ 103

§ 105

§ 106